
Mažeikių rajono SAVIVALDYBĖS taryba

SPRENDIMAS

DĖL MAŽEIKIŲ RAJONO SAVIVALDYBĖS TARYBOS 2007-12-28 SPRENDIMO NR. T1-391 „DĖL MAŽEIKIŲ RAJONO SAVIVALDYBĖS KOMUNALINIŲ ATLIEKŲ TVARKYMO TAISYKLIŲ PATVIRTINIMO“ 4.11. ir 13. PUNKTŲ PAPILDYMO

2008 m. balandžio 4 d. Nr. T1-65
Mažeikiai

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2000, Nr. 91-2832; 2001, Nr. 99-3519; 2002, Nr. 96-4171; 2003, Nr. 115-5193; Nr. 2005, Nr. 57-1941; 2005, Nr. 153-5641; 2006, Nr. 17-590; 2007, Nr. 80-3219) 7 straipsnio 20 punktu, Lietuvos Respublikos atliekų tvarkymo įstatymu (Žin., 1998, Nr. 61-1726; 2002, Nr. 72-3016), Lietuvos Respublikos Vyriausybės 2002 m. balandžio 12 d. nutarimu Nr. 519 „Dėl valstybinio strateginio atliekų tvarkymo plano patvirtinimo“ (Žin., 2002, Nr. 40-1499), Lietuvos Respublikos aplinkos ministro 1999 m. liepos 14 d. įsakymu Nr. 217 „Dėl atliekų tvarkymo taisyklių patvirtinimo“ (Žin., 1999, Nr. 63-2056) Mažeikių rajono savivaldybės taryba  n u s p r e n d ž i a:

1. Papildyti Mažeikių rajono savivaldybės tarybos 2007-12-28 sprendimu Nr. T1-391 „Dėl Mažeikių rajono savivaldybės komunalinių atliekų tvarkymo taisyklių patvirtinimo“ patvirtintų taisyklių 4.11., 13. punktus, išdėstyti juos taip:

„4.11. Rinkliavos mokėtojas – fiziniai (individualių namų ar butų savininkai, socialinio būsto nuomininkai) arba juridiniai asmenys, kurių veikloje susidaro komunalinės atliekos ir kuriems išrašomos sąskaitos už komunalinių atliekų tvarkymą.“;

„13. Savivaldybės teritorijoje nerūšiuotos komunalinės atliekos iš gyventojų, gyvenančių individualiose valdose, surenkamos individualiais konteineriais (0,24 m³, 0,12 m³ ar kitos talpos konteineriais). Mažeikių, Sedos, Viekšnių miestuose atliekos surenkamos 26 kartus per metus (kas antrą savaitę), iš kitų Mažeikių rajono gyventojų atliekos surenkamos vieną kartą per mėnesį. Vienas gyvenantis asmuo, du senatvės pensiją gaunantys asmenys (turto savininkai (bendraturčiai) arba socialinio būsto nuomininkai), jiems pageidaujant, vietinės rinkliavos už komunalinių atliekų surinkimą ir tvarkymą lengvatų teikimo nustatyta tvarka aprūpinami 0,08 m³ talpos konteineriais.“

2. Sprendimas įsigalioja nuo 2008 m. gegužės 1 d.
3. Paskelbti sprendimą vietos spaudoje.

Savivaldybės meras
Vilhelmas Džiugelis







